### Beslutning

Udvalget ønsker at sagen genoptages på næste møde.

Afbud: Ken Hansen

### Sagsfremstilling

## Resume og sagens baggrund

Kalundborg Kommune har ansøgt Vejdirektoratets "Pulje til offentlig opladning for elcykler" og opnået puljemidler til at etablere fire stationer til opladning af elcykler. Ansøgningen støtter kommunens arbejde med DK2020 og den grønne omstilling, hvor vi ønsker at fremme sundhed og bæredygtighed ved at fremme grøn mobilitet.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Ifølge Kalundborg Kommunes Udviklingsstrategi vil vi udvikle en bæredygtig infrastruktur, som understøtter erhvervsudvikling og bosætning. Vi skal skabe rammer, der motiverer og inspirerer borgerne til at træffe det sunde valg, og få flere til at vælge cyklen som dagligt transportmiddel.

Opsætning af ladeinfrastruktur for elcykler støtter Kalundborg Kommunes arbejde med at reducere trængsel på vejene, forbedre sundheden, fremme cyklisme og turisme og opfylde målene i klimahandlingsplanen om at støtte bæredygtig transport.

Ifølge Vejdirektoratets analyser oplader de fleste deres elcykel hjemme. Det primære behov for ladestandere er derfor ved turistattraktioner, længere cykelruter og knudepunkter for ind-pendlere, hvor man kan have en cykel stående. Der er allerede opstillet ladestandere i [adresse] og ved [adresse] i forbindelse med cykelruten Istidsruten.

Kalundborg Kommune har søgt Vejdirektoratets "Pulje til offentlig opladning for elcykler" og har fået tilsagn til at etablere faciliteter med overdækning, fastlåsning og opladning af elcykler. Tilskuddet på 480.000 kr. dækker etableringsprisen 100 %. Stationerne kan bruges af alle typer cykler, idet de valgte ladestationer samtidig er markedets mest tyverisikre. Cyklen fastlåses til stativerne ved brug af app eller NFC-kort, eksempelvis rejsekort. Der er samtidig mulighed for at opbevare cykelhjelm og lignende mindre genstande. Systemet vil også kunne benyttes til eksempelvis udlån af bycykler.

Ladestanderne opstilles på fire lokaliteter:

1. Kalundborghallerne på Ella Nørgaard, overfor gymnasiet
2. [adresse] på [adresse] 47
3. [adresse]Kalundborg Station
4. Station Øst - Biotekbyen.

Cykelladestationerne er placeret i Kalundborg langs strækningen fra [adresse] til [adresse] og Station Øst, der indgår som teststrækning i Interreg-projektet BATS. Dette giver mulighed for at monitorere og evaluere brugen af stationerne og på den baggrund vurdere behovet for yderligere udbredelse. Hvis initiativet viser sig at være en succes, kan det overvejes at ansøge eventuelle fremtidige puljer og udvide til andre relevante lokaliteter.

Drift og vedligeholdelse:

Kalundborg Kommune har opgaven med drift og vedligeholdelse af de etablerede anlæg efter ibrugtagning. Afledt drift vil være afhængig af elpris og ladernes benyttelsesgrad. Der estimeres en udgift til el, service og vedligeholdelse på i alt 60.000 kr. pr. år.

## Økonomiske konsekvenser

Alle anlægsudgifter til projektet er bevilget gennem Vejdirektoratets "Pulje til offentlig opladning for elcykler".

Kalundborg Kommune har efterfølgende ansvaret for drift og vedligeholdelse. Der forventes årlige udgifter hertil på 60.000 kr.

De afledte driftsudgifter tilrettes det administrative budget fra året efter ibrugtagning.